དཔལ་འཁོར་ལོ་བདེ་མཆོག་གི་རྩ་བའི་རྒྱུད་ཀྱི་ཊཱི་ཀ་མུ་ཏིག་ཕྲེང་བ་བཞུགས་སོ།།
75

བདེ་མཆོག་ཆོས་སྐོར་
আ
།སྣ་ཚོགས་པདྨའི་གེ་སར་རྡུལ་གྱིས་སྐུ་བྱུགས་པ། །ཉི་མའི་དཀྱིལ་འཁོར་ལ་བཞུགས་དམ་པའི་གཟི་བརྗིད་ལྡན། །རལ་པ་ཅན་གྱི་མགོ་དང་ཨུ་མའི་ནུ་མ་
གཉིས། །ཞབས་ཀྱིས་མནན་ཅིང་དཔའ་བོའི་འདུག་སྟངས་ཀྱིས་བཞུགས་པ། །རྩ་བའི་ཕྱག་གིས་རྡོ་རྗེ་དྲིལ་བུ་འཛིན་པ་དང༌། །གླང་ཆེན་དཔའ་བོའི་པགས་པ་འཛིན་པའི་གར་སྟབས་
ཅན། །སྙིང་རྗེའི་རྒྱུ་ལས་བྱུང་བའི་མྱུ་གུ་བདེ་མཆོག་དང༌། །སྐལ་ལྡན་སྐྱེ་བོའི་གཉེན་མཆོག་བླ་མའི་ཞབས་བཏུད་ནས། །ཤིན་ཏུ་གཏིང་ཟབ་བདེ་མཆོག་ཉུང་ངུར་སྦས་གྱུར་པ། །བློ་གྲོས་
དམན་པ་བདག་འདྲེས་གསལ་བྱར་མིཾ་ནུས་ཀྱང༌། །དམ་པའི་ཞལ་རྙེད་ལོག་རྟོག་དྲི་མེད་མུ་ཏིག་ཕྲེང་། །རང་ཉིད་དྲན་དང་གཞན་ལ་ཕན་ཕྱིར་བྲི་བར་བྱ། །དེ་ལ་ལེའུ་ལྔ་བཅུ་རྩ་གཅིག་པའི་
76

གཉིས་
།ལེའུའི་སྨད་ནས། ཇི་སྲིད་མདོ་བྱ་སྤྱོད་པ་ནི། །རྣལ་འབྱོར་གསང་མཐའི་དབྱེ་བ་ཉིད། །སེམས་ཅན་མོས་པས་འཇུག་པ་རྣམས། །དེ་དང་དེ་ལ་དགའ་བ་
ཡིན། །ཞེས་གསུངས་པས་ན། སྤྱིར་ཐེག་པ་ཆེན་པོ་ནི་གཉིས་ཏེ། ཕ་རོལ་ཏུ་ཕྱིན་པའི་སྡེ་སྣོད་དང༌། རིག་པ་འཛིན་པའི་སྡེ་སྣོད་དོ། །དེ་ལ་ཕ་རོལ་ཏུ་ཕྱིན་པའི་སྡེ་སྣོད་ཀྱི་ཚུལ་
ནི། འབྲས་བུ་རྫོགས་པའི་སངས་རྒྱས་སྐུ་གསུམ་སྒྲུབ་པར་བྱེད་པ་ལ། དང་པོ་འཁོར་བའི་སྡུག་བསྔལ་ལ་བསམ་པས། འཁོར་བ་ལ་སྐྱོ་བ་བསྐྱེད། དེ་ལས་འཁོར་བ་སྤང་པར་འདོད་པས་
དབེན་པ་འཚོལ་བ་འབྱུང་ལ། འཁོར་བ་དེ་སྤངས་བཻ་མྱ་ངན་ལས་འདས་པ་ཡིན་པས། དེའྀ་ཡོན་ཏན་བསམ་པས་མྱ་ངན་ལས་འདས་པ་ཐོབ་པར་འདོད་པའི་འདོད་པ་བསྐྱེད་དེ། རང་ཉིད་
77

བདེ་མཆོག་ཆོས་སྐོར་
ཀྱིས་མ་ཐོབ་ཀྱི་བར་དུ་རེ་ཞིག་སྡུག་བསྔལ་ལས་སྐྱོབ་པའི་སྐྱབས་གནས་འཚོལ་བ་འབྱུང་བས། དང་པོ་དཀོན་མཆོག་གསུམ་ལ་སྐྱབས་སུ་འགྲོ་བ་ལེན་པ་འབྱུང༌། དེ་ནས་རང་སྐྱབས་རྙེད་པ་དང་གཞན་སྐྱོབ་པའི་བློ་སྐྱེས་ནས་སྨོན་
པ་དང་འཇུག་པའི་བྱང་ཆུབ་ཀྱི་སེམས་བསྐྱེད་བླངས་ཏེ། སྐྱབས་འགྲོ་དང་སེམས་བསྐྱེད་སྔོན་དུ་འགྲོ་བས་ཕ་རོལ་ཏུ་ཕྱིན་པ་དྲུག་ཚོགས་གཉིས་ཀྱི་བདག་ཉིད་དུ་གནས་པ་དེ། དུས་བསྐལ་པ་ཆེན་པོ་གྲངས་མེད་པ་གསུམ་
མམ། སུམ་ཅུ་རྩ་གསུམ་ལ་སོགས་པའི་བར་དུ་རྫོགས་པར་སྤྱད་པས་མཐར་ཐུག་གི་འབྲས་བུ་སྐུ་གསུམ་ཐོབ་པར་འདོད་པའོ། །རིག་པ་འཛིན་པའི་སྡེ་སྣོད་ཀྱི་ཚུལ་ནི། རིག་པ་མེ་ཏོག་ཕོག་པའི་ལྷ་དང་དེའི་སྙིང་པོ་ལ་སོགས་པ་
ཡིན་ལ། དེ་འཛིན་པ་ནི་དང་པོ་དཀྱིལ་འཁོར་དུ་ཇི་ལྟ་བ་བཞིན་དུ་ཞུགས་ཏེ། ལྷ་དང་སྐལ་བ་མཉམ་པར་བྱས་ནས་ལྷ་གང་ལ་མེ་ཏོག་ཕོག་པའི་ལྷ་དང་དེའི་རིག་པ་བཟུང་སྟེ། དེའི་བསྐྱེད་རྫོགས་ཡན་ལག་དང་བཅས་པ་ལམ་དུ་
བྱས་པ་ལས། ཚེ་འདི་ཉིད་དང་སྲིད་པ་བར་དོ་དང༌། སྐྱེ་བ་བརྒྱུད་ནས་འབྲས་བུ་མཐར་ཐུག་ས་བཅུ་གསུམ་པ་ལ་སོགས་པ་ཐོབ་ནས། དེའི་ཞར་ལ་དམན་པ་ཞི་བ་ལ་སོགས་པ་དང༌། འབྲིང་གྲུབ་པ་བརྒྱུད་ཐོབ་པར་འདོད་
པའོ། །སྡེ་སྣོད་གཉིས་པོ་དེའི་ཁྱད་པར་ཡང་། རིག་པ་མཆོག་གི་རྒྱུད་ལས། དོན་གཅིག་ན་ཡང་མ་རྨོངས་དང༌། །ཐབས་མང་དཀའ་བ་མེད་པ་དང༌། །དབང་པོ་རྣོན་པོའི་དབང་བྱས་པས། །སྔགས་ཀྱི་ཐེག་པ་ཁྱད་པར་
78

আ
།འཕགས། །ཞེས་གསུངས་པས་ན། སྡེ་སྣོད་གཉིས་པོ་དེ་ནི་ལྟ་བ་དངོས་པོའི་གནས་ལུགས་དང༌། འབྲས་བུ་སྐུ་གསུམ་དང་ཡེ་ཤེས་ལྔ་ལ་སོགས་པ་ཐོབ་པར་དོན་གཅིག་པ་ཡིན་ན་ཡང༌། ཕ་རོལ་ཏུ་
ཕྱིན་པའི་སྡེ་སྣོད་ལས། རིག་པ་འཛིན་པའི་སྡེ་སྣོད་ཁྱད་པར་བཞིས་ཁྱད་པར་དུ་འཕགས་པ་ཡིན་ཏེ། རྨོངས་པ་དང་མ་རྨོངས་པས་ཁྱད་པར་དུ་བྱས་པ་དང༌། ཐབས་མང་བ་དང་ཉུང་བ་དང༌། དཀའ་བ་དང་བཅས་པ་དང་དཀའ་བ་
མེད་པ་དང༌། དབང་པོ་རྣོ་བ་དང་རྟུལ་བས་ཁྱད་པར་དུ་བྱས་པའོ། །དེ་ལ་དང་པོ་ནི། རིག་པ་འཛིན་པའི་སྡེ་སྣོད་ལ་ལུང་དང་རིག་པའི་སྟེང་དུ། བླ་མའི་གདམས་ངག་དང༌། ཡེ་ཤེས་ཕབ་པའི་དུས་ཀྱི་ཉམས་སུ་མྱོང་བ་
དང༌། དབང་གསུམ་པའི་ཉམས་སུ་མྱོང་བ་ལ་སོགས་པ་མཚོན་བྱེད་དཔེ་ཁྱད་པར་ཅན་དུ་གྱུར་པ་དུ་མ་ཡོད་པས་མ་རྨོངས་པ་ཡིན་ལ། ཕ་རོལ་ཏུ་ཕྱིན་པའི་སྡེ་སྣོད་ལ་དེ་དག་མེད་པས་རྨོངས་པ་ཡིན་ནོ། །གཉིས་པ་ནི་རིག་པ་
འཛིན་པའི་སྡེ་སྣོད་ལ་ཉོན་མོངས་པ་སྤོང་བའི་ཐབས་ལ་མཁས་པའི་སྟེང་དུ་ཡང༌། ཉོན་མོངས་པ་བསྟེན་པའི་ཐབས་ལ་མཁས་པ་ཡོད་པས། སྔགས་ཀྱི་ཐེག་པ་ཐབས་མང་བ་ཡིན་ལ། ཕ་རོལ་ཏུ་ཕྱིན་པའི་ཐེག་པ་ལ་སྤང་བའི་
ཐབས་ལས། བསྟེན་པའི་ཐབས་མེད་པས་ཐབས་ཉུང་བ་ཡིན་ནོ། །གསུམ་པ་དཀའ་བ་དང་བཅས་པ་དང༌། དཀའ་བ་མེད་པས་ཁྱད་པར་དུ་བྱས་པ་ལ་གསུམ་ལས། དང་པོ་ཕ་རོལ་ཏུ་ཕྱིན་པའི་ཐེག་པ་ནི། དུས་བསྐལ་བ་ཆེན་པོ་
79

བདེ་མཆོག་ཆོས་སྐོར་
གྲངས་མེད་པ་གསུམ་ལ་སོགས་པར་ཡན་ལག་གི་དམ་པ་མགོ་དང༌། དབང་པོའི་མཆོག་མིག་ལ་སོགས་པའི་ལུས་དང་ལོངས་སྤྱོད་ལ་སོགས་པ་བཏང་དགོས་པས་དངོས་པོ་དཀའ་བ་ཡིན་ལ། གསང་སྔགས་ཀྱི་ཐེག་པ་ནི་ལམ
བསྐྱེད་རྫོགས་གཉིས་ལ་སོགས་པ་ཙམ་གྱིས་འགྲུབ་པས་དངོས་པོ་སླ་བའི་ཕྱིར་དང༌། གཉིས་པ་ནི་ཕ་རོལ་ཏུ་ཕྱིན་པའི་ཐེག་པའི་ལམ་དུས་བསྐལ་པ་གྲངས་མེད་པ་གསུམ་ལ་སོགས་པར་ཐོགས་པས་དུས་དཀའ་བ་དང་བཅས་པ་ཡིན་
ལ། གསང་སྔགས་ཀྱི་ཐེག་པ་ནི་ཚེ་གཅིག་དང་སྐྱེ་བ་བདུན་ལ་སོགས་པས་ཀྱང་འགྲུབ་པས་དུས་སླ་བའི་ཕྱིར་དང༌། གསུམ་པ་ནི་གྲོགས་དཀའ་ཐུབ་དང་དཀའ་སྤྱད་ལ་སོགས་པ་སྤྱད་དགོས་པས། ཕ་རོལ་ཏུ་ཕྱིན་པའི་ཐེག་པ་
གྲོགས་དཀའ་བ་དང་བཅས་པ་ཡིན་ལ། གསང་སྔགས་ཀྱི་ཐེག་པ་གྲོགས་ལམ་དུ་འདོད་པའི་ཡོན་ཏན་བསྟེན་པའི་ཐབས་བདེ་བས་འགྲུབ་པས་གྲོགས་དཀའ་བ་མེད་པ་ཡིན་ནོ། །བཞི་པ་དབང་པོ་རྣོ་བ་དང་རྟུལ་བས་ཁྱད་པར་དུ་བྱས་
པ་ནི། ཕ་རོལ་ཏུ་ཕྱིན་པའི་ཐེག་པ་ལ་འཇུག་པའི་གང་ཟག་ནི་ལས་དང་པོ་པའི་གང་ཟག་ཅིག་འཇུག་པས། ཕ་རོལ་ཏུ་ཕྱིན་པའི་ལམ་ལ་འཇུག་པའི་གང་ཟག་དབང་པོ་རྟུལ་པོ་ཡིན་ལ། གསང་སྔགས་ཀྱི་ཐེག་པ་ལ་འཇུག་པ་ནི་ཕ་
རོལ་ཏུ་ཕྱིན་པའི་ཐེག་པ་ལ་རྒྱུད་སྦྱངས་པ་ཞིག་འཇུག་པ་ཡིན་པས། དབང་པོ་རྣོ་པས་ཁྱད་པར་དུ་བྱས་པ་ཡིན་ནོ། །དེ་ལྟར་ཁྱད་པར་བཞིས་ཁྱད་པར་དུ་བྱས་པའི་རིག་པ་འཛིན་པའི་སྡེ་སྣོད་ལ་ཡང༌། རྒྱུད་སྡེ་དང་སློབ་དཔོན་
80

আ
།རྣམས་ཀྱི་དགོངས་པ་མི་མཐུན་པ་དུ་མ་ཡོད་མོད་ཀྱང༌། དཔལ་ནཱ་རོ་ཏ་པ་ནི་སློབ་དཔོན་ཀཾ་པ་ལས། ལེའུ་ཉི་ཤུ་རྩ་དྲུག་པའི་འགྲེལ་པར། བྱ་བ་དང༌། སྤྱོད་པ་དང༌། རྣལ་འབྱོར་དང༌། རྣལ་
འབྱོར་མ་རྣམས་དང༌། རྣལ་འབྱོར་མའི་རྒྱུད་ཆེན་པོ་བྱ་བ་དང༌། སྦྱོར་བས་ལྷན་ཅིག་མཉམ་པར་གྱུར་པར་བྱེད་པའོ་ཞེས་བཤད་པ་དང༌། སྔར་སྨོས་པའི་ལེའུ་ལྔ་བཅུ་རྩ་གཅིག་པའི་རྗེས་སུ་འབྲངས་ནས་རྒྱུད་སྡེ་དྲུག་ཏུ་བཞེད་
དེ། དེ་ཡང་བྱ་བའི་རྒྱུད་དང༌། སྤྱོད་པའི་རྒྱུད་དང༌། རྣལ་འབྱོར་གྱི་རྒྱུད་དང༌། རྣལ་འབྱོར་བླ་ན་མེད་པའི་རྒྱུད་དང༌། རྣལ་འབྱོར་མ་བླ་ན་མེད་པའི་རྒྱུད་དང༌། རྣལ་འབྱོར་མའི་ཡང་མ་བླ་ན་མེད་པའི་རྒྱུད་དོ། །དེ་ལ་བྱ་བའི་
*རྒྱུད་ནི་ལེགས་པར་གྲུབ་པ་ལ་སོགས་པ་སྟེ། དེ་དག་ལ་ཅིའི་ཕྱིར་བྱ་བའི་རྒྱུད་དུ་བཞག་ཅེ་ན། ཁྲུས་ལ་སོགས་པ་དང༌། བཟླས་པ་ལ་སོགས་པས་ཕྱིའི་ལུས་ངག་གི་བྱ་བ་གཙོ་བོར་སྟོན་པའི་ཕྱིར་རོ། །དེ་ལྟར་ཡིན་པར་ཡང་སློབ་
དཔོན་སངས་རྒྱས་གསང་བས་བསམ་གཏན་ཕྱི་མིའི་འགྲེལ་པར། འདི་ནི་ཕྱིའི་བྱ་བ་གཙོ་བོར་གྱུར་པ་ཡིན་ནོ་ཞེས་བཤད་དོ། །སྤྱོད་པའི་རྒྱུད་ནི་རྣམ་པར་སྣང་མཛད་མངོན་པར་བྱང་ཆུབ་པའི་རྒྱུད་ལ་སོགས་པ་སྟེ། དེ་ཡང་སློབ་
དཔོན་འཕགས་པ་ལྷས། རྣམ་པར་སྣང་མཛད་མངོན་པར་བྱང་ཆུབ་པ་ཞེས་བྱ་བ་སྤྱོད་པའི་རྒྱུད་ལས་ཞེས་བཤད་དོ། །དེ་དག་ལ་ཅིའི་ཕྱིར་སྤྱོད་པའི་རྒྱུད་དུ་བཞག་ཅེ་ན། སྤྱད་བྱ་ཕྱི་ལུས་ངག་གི་བྱ་བ་དང༌། ནང་ཏིང་ངེ་འཛིན་ཆ་
81

བདེ་མཆོག་ཆོས་སྐོར་
མཉམ་པ་ལ་སྤྱོད་པ་སྟེ། དེ་སྐད་དུ། སློབ་དཔོན་སངས་རྒྱས་གསང་བས་རྣམ་པར་སྣང་མཛད་མངོན་པར་བྱང་ཆུབ་པའི་རྒྱུད་ཀྱི་བསྡུས་དོན་ལས། འདི་ནི་ཕྱི་དང་ནང་གི་རྣལ་འབྱོར་གཉིས་ཀ་ཐུན་མོང་དུ་གྱུར་པ་ཡིན་ནོ་ཞེས་བཤད་
དོ། །རྣལ་འབྱོར་གྱི་རྒྱུད་ནི་འཕགས་པ་དེ་ཁོ་ན་ཉིད་བསྡུས་པའི་རྒྱུད་ལ་སོགས་པ་སྟེ། དེ་དག་ལ་ཅིའི་ཕྱིར་རྣལ་འབྱོར་གྱི་རྒྱུད་དུ་བཞག་ཅེ་ན། ནང་སེམས་ཀྱི་བྱ་བ་ལྷའི་ཏིང་ངེ་འཛིན་གཙོ་བོར་སྟོན་པས་རྣལ་འབྱོར་གྱི་རྒྱུད་དེ། དེ་
སྐད་དུ་ཡང་སློབ་དཔོན་ཀུན་དགའ་སྙིང་པོས། དེ་ཁོ་ན་ཉིད་སྣང་བར་བྱེད་པའི་འགྲེལ་པའི་བསྡུས་དོན་ལས། རྒྱུད་འདི་ནིི་བསྒོམ་པ་གཙོ་བོར་གྱུར་པ་ཡིན་པས། འདིར་བསྒོམ་པ་ཉིད་ལ་འབད་པར་བྱའི་གྲངས་ཀྱི་བཟླས་པ་ནི་མ་
ཡིན་ནོ་ཞེས་བཤད་དོ། །རྣལ་འབྱོར་བླ་ན་མེད་པའི་རྒྱུད་ནི་གསང་བ་འདུས་པ་ལ་སོགས་པ་སྟེ། དེ་དག་ལ་ཅིའི་ཕྱིར་རྣལ་འབྱོར་བླ་ན་མེད་པའི་རྒྱུད་དུ་བཞག་ཅེ་ན། བརྗོད་བྱ་ཐབས་ཤེས་རབ་གཉིས་མེད་ཀྱི་ཏིང་ངེ་འཛིན་སྟོན་པ་
ཙམ་དུ་རྣལ་འབྱོར་གྱི་རྒྱུད་དུ་འདྲ་མོད་ཀྱི། ཁྱད་པར་དུ་རྣལ་འབྱོར་གྱི་རྒྱུད་མན་ཆད་ནས་མི་སྟོན་པའི་དབང་བཞི་དང་རྩ་དང་རླུང་དང་ཐིག་ལེ་ལ་སོགས་པ་རྫོགས་པའི་རིམ་པ་དང༌། སྤྲོས་བཅས་ལ་སོགས་པའི་སྤྱོད་པ་གསུམ་
དང༌། ཤ་ལྔ་བདུད་རྩི་ལྔ་ལ་སོགས་པ་བསྟེན་པའི་དམ་ཚིག་དང༌། འབྲས་བུ་ས་བཅུ་གསུམ་པ་ལ་སོགས་པ་སྟོན་པ་སྟེ། དེ་སྐད་དུ་ཡང༌། དགོངས་པ་ལུང་སྟོན་པའི་རྒྱུད་ལས། སངས་རྒྱས་ཀུན་གྱིས་གང་བསྟེན་པའི། །སར་
82
!!

আ
།གྱུར་དེ་ནི་བཅུ་གསུམ་པ། །ཞེས་གསུངས་སོ། །རྣལ་འབྱོར་མ་བླ་ན་མེད་པའི་རྒྱུད་ནི་སྙིང་པོ་ཀྱེའི་རྡོ་རྗེའི་རྒྱུད་ལ་སོགས་པ་སྟེ། དེ་དག་ལམ་བླ་ན་མེད་པའི་རྒྱུད་དུ་ཅིའི་ཕྱིར་བཞག་ཅེ་ན། བརྗོད་བྱ་
ཐབས་དང་ཤེས་རབ་གཉིས་ལས་ཕྲ་བའམ་ཟབ་པའི་དོན་ཤེས་རབ་གཙོ་བོར་སྟོན་པ་སྟེ། དེ་སྐད་དུ་ཡང༌། སྙིང་པོ་ཀྱེ་རྡོ་རྗེ་ལས། ཐབས་དང་ཤེས་རབ་བདག་ཉིད་རྒྱུད། །ཅེས་གསུངས་པ་དང༌། མཁའ་འགྲོ་མ་རྡོ་རྗེ་གུར་གྱི་
ལེའུ་བཅུ་གསུམ་པ་ལས། ཤེས་རབ་ཕ་རོལ་ཕྱིན་པའི་ཐབས། །འདི་ནི་རྣལ་འབྱོར་མར་བརྗོད་དེ། །ཞེས་གསུངས་སོ། །རྣལ་འབྱོར་མའི་ཡང་མ་བླ་ན་མེད་པའི་རྒྱུད་ནི། དཔལ་ཧེ་རུ་ཀ་མངོན་པར་བརྗོད་པའི་རྒྱུད་བདེ་མཆོག་
༥ འཁོར་ལོ་སྟེ། དེ་ཡང་ལེའུ་གསུམ་པ་ལས། དགོད་དང་ལྟ་དང་ལག་བཅངས་དང་། །གཉིས་གཉིས་འཁྱུད་པ་ལ་སོགས་བདག །རྒྱུད་རྣམས་ཀུན་དུ་མ་གསུངས་ཏེ། །དེ་ཉིད་བསྡུས་པ་འཁོར་སྡོམ་མམ། །གསེེང་བའམ་རྡོ་རྗེ་ྋ
འཇིགས་བྱེད་ལས། །དཀྱིལ་འཁོར་རྣམས་ཀྱི་མཆོག་འདི་ནི། །མ་བྱུང་འབྱུང་བར་མི་འགྱུར་རོ།...།ཞེས་གསུངས་སོ། །དེ་ལྟ་བུའི་བདེ་མཆོག་འཁོར་ལོའི་རྒྱུད་འདི་ལ། མའིའང་མ་བླ་ན་མེད་པའི་རྒྱུད་སྒོ་དྲུག་པར་ཅིའི་ཕྱིར་བཞག་ཅེ་ན། འདི་ལ་རྒྱུ་མཚན་གསུམ་
ལས། རྒྱུ་མཚན་དང་པོ་ནི། བླ་མ་ཕམ་ཐིང་པའི་བཞེད་པས། རྒྱུད་རྒྱས་པ་འབུམ་ཕྲག་གསུམ་པ་ནམ་མཁའ་མཉམ་པ། སྟོན་པ་རྡོ་རྗེ་འཆང་ཆེན་པོ། འཁོར་ས་བཅུ་པའི་དཔའ་བོ་དང༌། རྣལ་འབྱོར་མ་རྣམས་ལ་གསུངས་ཏེ། དེ་རྣམས་ཀྱིས་ཐེག་པ་ཆེན་པོའི་ཆོས་ཀྱི་ལོངས་སྤྱོད་

ཉམས་སུ་མྱོང་བ་ཙམ་མཛད་ནས། མ་འོངས་པའི་སྙིགས་མ་ལྔ་ལྡན་གྱི་གང་ཟག་རྣམས་ཀྱི་ལམ་དུ་མི་འགྱུར་བས། དཔའ་བོ་དང་རྣལ་འབྱོར་མ་རྣམས་ཀྱིས་གཞུང་དུ་སྡུད་པར་མ་ནུས་པར། སྒོ་ནམ་མཁའ་ལ་དེངས་པས་ནམ་
མཁའ་ལ་རྒྱས་བཏབ་ཅེས་བྱ་སྟེ། དེའི་ངོས་ནས་རྒྱུད་འདི་སྒོ་དྲུག་པར་བཞེད་པ་ཡིན་ལ། ཡང་བརྒྱུད་པ་གཉིས་པ་ནི་བླ་མ་ནཱ་རོ་པའི་སློབ་མ་རྒྱ་གར་གྱི་པཎྜི་ཏ་དཱ་རི་ཀ་པཾ་དང༌། བླ་མ་བལ་པོ་ཐུགས་རྗེ་ཆེན་པོ་ལ་སོགས་པའི་
བཞེད་པས་རྒྱུད་རྒྱས་པ་གཞུང་དུ་བསྡུས་ཏེ། རིན་པོ་ཆེ་བཻ་ཌཱུརྻ་ལ་གསེར་ཞུན་མས་བྲིས་པས། གཞུང་ཤློ་ཀ་འབུམ་ཕྲག་གསུམ་དུ་བྱུང་བ་དེ་སྙིགས་མ་ལྔ་ལྡན་གྱི་སེམས་ཅན་རྣམས་ཀྱི་མཁོ་བའི་ཡན་ལག་ཏུ་མ་གྱུར་པས། ནུབ་
ཕྱོགས་ཨོ་ཌེ་བི་ཤར་མཁའ་འགྲོ་མ་རྣམས་ཀྱི་གན་དུ་རྒྱས་བཏབ་སྟེ་བཞག་པས་རྒྱུད་འདི་སྒོ་དྲུག་པར་བཞེད། ཅེས་གསུང་ངོ་། །རྒྱུ་མཚན་གཉིས་པ་ནི་རྩོད་པའི་དུས་ཀྱི་ཐམས་ཅད་མཁྱེན་པ་སློབ་དཔོན་རཏྣ་ཨཱ་ཀ་ར་ཤཱནྟི་པ་ཡིན་པ་
ལ་དེས་ཀྱང་རྒྱུད་འདི་ལ་འགྲེལ་པ་བརྩམས་པར་མ་ནུས་པས། རྒྱུད་འདི་སྒོ་དྲུག་པར་འགྲོ་བ་ཡིན་པར་བཞེད་དོ། །རྒྱུ་མཚན་གསུམ་པ་ནི་ཆོས་གཞན་ནས་སྤྲུལ་པའི་སྐུ་མྱ་ངན་ལས་འདས་ནས་མི་བཞུགས་པར་བཤད་པ་ལ། རྒྱུད་
འདིའི་དབང་དུ་བྱས་ན་བྱིན་གྱིས་རློབ་བྱེད་ཀྱི་སྤྲུལ་པའི་སྐུ། ད་ལྟ་འཛམ་བུའི་གླིང་གི་ཡུལ་ཉི་ཤུ་རྩ་བཞི་ན་ཞིང་སྐྱེས་ཀྱིི་དཔའ་བོ་དང༌། དཔའ་མོ་ཉི་ཤུ་རྩ་བཞིི་འཁོར་དང་བཅས་པ་རྣམས་བཞུགས་པས། དེ་རྣམས་ཀྱིས་རྒྱུད་འདིའི་
44
བདེ་མཆོག་ཆོས་སྐོར་

আ
།སྒྲུབ་པ་པོ་ལ་བྱིན་གྱིས་རློབ་པས། རྒྱུད་གཞན་པས་འདི་བྱིན་རླབས་ཆེ་ཞིང་དངོས་གྲུབ་ཉེ་བས། རྒྱུད་འདི་མའི་ཡང་མ་བླ་ན་མེད་པའི་རྒྱུད་ཅེས་བྱ་བར་བཞག་གོ། །ཞེས་བདག་གི་བླ་མ་བདག་ཉིད་
ཆེན་པོ་གསུང་ངོ་། །དེ་ལྟ་བུའྀ་རྒྱུད་རྒྱས་པ་ནམ་མཁའ་དང་མཉམ་པ་འབུམ་ཕྲག་གསུམ་པ་དེ་སྔར་གྱི་བརྒྱུད་པ་གཉིས་པོ་གང་གི་ལྟར་ཡིན་པའང་རུང་སྟེ། མ་འོངས་པའི་སྙིགས་མ་ལྔ་ལྡན་གྱི་སེམས་ཅན་རྣམས་ཀྱི་མཁོ་བའི་ཡན་
ལག་ཏུ་མ་གྱུར་པས། སྟོན་པའི་འཁོར་གྱི་དཔའ་བོ་དང་རྣལ་འབྱོར་མ་གྲངས་མེད་པ་རྣམས་འདུས་ཏེ། སྟོན་པ་ལ་ཕྱི་དང་ནང་གི་མཆོད་པ་ལ་སོགས་པས་མཆོད་པ་བྱས་ནས། སྙིགས་མ་ལྔ་ལྡན་གྱི་སེམས་ཅན་རྣམས་ཀྱི་དོན་དུ་
འགྱུར་བར་བྱ་བའི་ཕྱིར། རྒྱུད་བསྡུས་པ་བཤད་པར་གསོལ་བ་བཏབ་པས། རྩ་བའི་རྒྱུད་བདེ་མཆོག་ཉུང་ངུ་འདི་གསུངས་སོ། །རྒྱུད་དེ་གཞུང་ཤིན་ཏུ་ཉུང་བས་སྙི